**МИНИСТЕРСТВО ПРОСВЕЩЕНИЯ РОССИЙСКОЙ ФЕДЕРАЦИИ**

Министерство образования и науки Республики Бурятия

ГБОУ "Республиканский бурятский национальный лицей-интернат №1"

|  |  |  |
| --- | --- | --- |
| РАССМОТРЕНО |  СОГЛАСОВАНО |  УТВЕРЖДЕНО |
| МО учителей | Заместитель директора по УВР | Директор ГБОУ РБНЛИ №1 |
|  | \_\_\_\_\_\_\_\_\_\_\_\_\_\_Цыбикова Д.Д. | \_\_\_\_\_\_\_\_\_\_\_\_\_\_Шойнжонов Б.Б. |

|  |  |  |
| --- | --- | --- |
| Рукововодитель МО | Протокол № |  Приказ № от г. г. |
| \_\_\_\_\_\_\_\_\_\_\_\_\_\_ | от г. |   |

Протокол № от г.

**РАБОЧАЯ ПРОГРАММА**
**(Иден номер )**

учебного предмета
« Бурятский язык »

для 10 класса общего образования
на 2023-2024 учебный год

 Составитель: Лубсанова Ц.В.

г.Улан-Удэ,2023

1. **Тайлбари бэшэг**

Тус программа гүрэнэй Федеральна стандарт, Буряад Республикын Һуралсалай болон эрдэм ухаанай министерствын туршалгын программа баримталан табигданхай. Буряад дунда hургуулида буряад хэлэн hуралсалай предмет боложо үзэгдэнэ.

Программа иимэ хубинуудhаа бүридэнэ: тайлбари бэшэг, hуралсалай- тематическа түсэб,программын байгуулга ба удха, календарно-тематическа түсэб, hурагшадай мэдэсэ шадабариин гол эрилтэнүүд, Һуралсалай методическа хангалга, хабсаргалта.

Буряад хэлэнэй программада дидактикын хамтын түхэлэй принципүүдhээ гадна, ѳѳрсэ маягтай эрдэмэй методическа принципүүд оронхой, мүн программын эрдэмтэ ёhыень баримталhан эрдэмэй-лингвистическэ мэдээнүүд, ойлгосонууд, грамматикын дүримүүд оронхой. Программаар үзэгдэхэ сэдэбүүд, дүүргэгдэхэ даабаринууд коммуникативна шэглэлтэй. Тодорхойлбол: һурагшад дунда һургуули дүүргэхэдээ, түрэлхи хэлэн дээрээ тон һайнаар хэлэжэ, хөөрэжэ, харилсажа, һанал бодолоо зүбөөр найруулан дамжуулжа шадаха болохо ёһотой.

 Буряад хэлэн тухай эрдэмэй гол бүлэгүүдые удаа дараалан үзэлгын шухала заршам (принцип последовательности) баримталагдаа.

Һурагша бүхэнэй эрдэм мэдэсын хэмжээн адли бэшэ, тиимэһээ хэшээлэй алишье шатада һурагшын мэдэсын хэмжээндэ тааруугаар даабаринуудые дүүргүүлхэ, литературын хэшээлнүүдтэй нягта холбоотойгоор, элдэб онол аргануудаар, жэшээлхэдэ, интегрированнэ аргаар, заагдажа байгаа предмедүүд хоорондын харилсаанай аргаар бэелүүлэгдэхэ. «Творческо даабари», «Творческо практикум», г.м. коммуникативно-творческо ажалнуудые үнгэргэхэ, метапредметнэ, личностнэ болон предметнэ шадабаринуудые олгуулха даабаринууд хараалагдана.

**2. Һуралсалай түсэбтэ үзэхэ зүйлэй эзэлһэн һуури**

Россиин Федерациин һуралсалай эмхинүүдэй федеральна һуралсалай түсэбѳѳр 10-дахи класста түрэлхи хэлэндэ 35 саг үгтэнэ.

|  |  |
| --- | --- |
| **Программна материал** | **Часууд** |
| Оролто хэшээл. Хэлэн тухай шухала мэдээн | 1 час |
| Фонетикэ, графика, орфоэпи, бэшэгэй дүрим | 2 час |
| Лексикэ | 2 час |
| Хэлэлгын хубинууд тухай ойлгосо  | 1 час |
| Юумэнэй нэрэ | 2 час |
| Тэмдэгэй нэрэ | 2 час |
| Тоогой нэрэ | 2 час |
| Түлөөнэй нэрэ | 2 час |
| Үйлэ үгэ | 2 час |
| Дайбар үгэ | 2 час |
| Холбоо хэлэлгэ хүгжѳѳлгэ | 4 час |
| Юрын мэдүүлэлэй байгуулга | 1 саг |
| Практическа хүдэлмэри | 4 час |
| Шалгалтын диктант | 8 час |
| Бүхыдөө: | **35 час** |

**Программын байгуулга ба удха**

**Хэлэн тухай шухала мэдээн (1 час)**

Буряад хэлэнэй түүхэhээ. Хэлэн тухай найруулганууд.

**Фонетикэ, графика, орфоэпи, бэшэгэй дүрим**. (**2 час**) Аялгануудые зүб бэшэлгэ. Абтаhан үгэнүүдэй hүүлэй аялганиие буряадшалжа бэшэлгэ; үгэнүүдые абяануудаарнь, бүридэлөөрнь; мэдүүлэлнүүдые байгуулгаарнь шүүлбэрилгэ дабталга.

**Лексикэ** **(2 час)**

Буряад хэлэнэй үгын сан дабталга; буряад хэлэнэй үгэнүүдэй хэрэглэлгээрээ илгарал; фразеологи тухай юрэнхы ойлгосо; фразеологизмуудай шанар шэнжэ ба гол түлэбүүд; оньhон, хошоо ба хурса мэргэн үгэнүүд.

**Хэлэлгын хубинууд тухай ойлгосо** (**1 час)**

Морфологиин шэнжэлдэг гол зүйл –үгэ. Үгын бүридэл. Үгын үндэhэн. Түрэл үгэнүүд. Хэлэлгын хубинууд. Бэеэ дааhан ба туhалагша хэлэлгын хубинууд.

**Юумэнэй нэрэ** **(2 час)**

Юумэнэй нэрын удха шанар. Тэрэнэй морфологическа шэнжэнүүд ба синтаксическа үүргэ. Тусхайта ба юрын юумэнэй нэрэнүүд. Юумэнэй нэрын хубилалга: тоо, зохилдол,хамаадал. Падежнүүдэй ба хамаадалай залгалтануудые зүбөөр хэлэхэ, бэшэхэ шадабари, дадал бэхижүүлхэ.

**Тэмдэгэй нэрэ** **(2 час)**

Тэмдэгэй нэрын удха шанар. Тэрэнэй морфологическа шэнжэнүүд ба синтаксическа үүргэ. Тэмдэгэй нэрын илгарал. Тэмдэгэй нэрын бии бололго. Тэмдэгэй нэрын зохилдол, хамаадал.

**Тоогой нэрэ** **(2 час)**

Тоогой нэрэ тухай юрэнхы ойлгосо. Тэрэнэй морфологическа шэнжэнүүд ба синтаксическа үүргэ. Тоогой нэрын илгарал. Юрын ба бүридэмэл тоогой нэрэнүүд. Тоогой нэрын зохилдол, хамаадал.

**Түлөөнэй нэрэ** **(2 час)**

Түлөөнэй нэрэ тухай юрэнхы ойлгосо. Морфологическа гол шэнжэнүүд ба синтаксическа үүргэ. Түлөөнэй нэрын илгарал. Түлөөнэй нэрын хубилалга ба ондоо үгэнүүдтэй холболдолго. Түлөөнэй нэрэнүүдэй олоной тоо. Зохилдол. Хамаадал.

**Дайбар үгэнүүд** **(2 час)**

Дайбар үгэнүүдэй удха шанар. Тэрэнэй морфологическа шэнжэнүүд ба синтаксическа үүргэ. Дайбар үгэнүүдэй удхаараа илгарал. Дайбар үгэнүүдэй бии болодог арганууд. Дайбар үгэнүүдэй хамаадал.

**Үйлэ үгэ (2 час)**

Yйлэ үгын удха шанар, түлэбүүд

**Дайбар үгэ (2 час)**

Дайбар үгын гол морфологическа шэнжэнүүдтэйнь ба синтаксическа үүргэтэйнь танилсуулха.

**Практическа хүдэлмэри (4 час)**

Янза бүриин шүүлбэринүүд (фонетическэ, үгын бүридэл ба үгын бии бололго, үгын бүридэлөөр шүүлбэри үгын бүридэлөөр, морфологическа, синтаксическа)

**Холбоо хэлэлгэ хүгжөөлгэ (5 час)**

Мэдүүлэлнүүдэй байгуулга. Зохёолго яагаад бэшэхэб? Зурагаар яагаад хүдэлхэб? Yгүүлэл.Yгүүлэлэй стильнууд.

**Календарна-тематическа түсэблэлгэ**

 **Буряад хэлэн, 10 у класс, 1 четверть. 9 час**

|  |  |  |  |  |  |  |
| --- | --- | --- | --- | --- | --- | --- |
| **№** | **Хэшээ****лэй сэдэб** | **Сагай хубаари** | **Һурагшадай ажаябуулгын шэнжэ** | **Хараалагдаһан дүнгүүд** | **Шалгалтын түхэлнүүд** | **Болзор** |
| **предметнэ** | **личностно** | **Метапредмет****нэ** | **Түсэбѳѳр** | **үнэн**  |
| 1. | Оролто хэшээл. Түрэл буряад хэлэн  | 1 час | Индивидуальна хүдэлмэри- уншалга. Бүлэгѳѳр хүдэлмэри – литературна буряад хэлэнэй шэнжэнүүдые шүүмжэлхэ.Фронтальна- шалгалтын асуудалнуудта харюусаха.  | Батажаргалай С. «Буряад хэлэн», Д-Х. Цынгуевагай «Буряад басаганда» гэhэн шүлэг уран уншалга. буряад хэлэмнай ямар байдалда байнаб? Өөрынгөө hанамжа, хандаса харуулха. | Буряад хэлэнэй удха шанар тухай мэдэсэеэ үргэдхэхэ. | Уншаһан шүлэгэйнгѳѳ удхаар тобшолол хэхэ, һанамжаяа баталха. |  | 2.09 |  |
| 2-3 | Фонетикэ, графика, орфоэпи, бэшэгэй дүрим | 2 час | Индивидуальна-упражненинүүдые дүүргэхэ  Бүлэгѳѳр хүдэлмэри- дүрим нэрлэхэ. Хоёр хоёроороо хүдэлхэ. Фронтальна- шалгалта (Ямар дүримөөр бэшэгдэхэ үгэнүүд бэ?) | Фонетикэ, графика, орфоэпи, бэшэгэй дүрим илгаруулха. Фонетическэ шүүлбэри хэхэ.Аялгануудые зүб бэшэлгэ. Абтаhан үгэнүүдэй hүүлэй аялганиие буряадшалжа бэшэлгэ; үгэнүүдые абяануудаарнь, бүридэлөөрнь; мэдүүлэлнүүдые байгуулгаарнь шүүлбэрилгэ дабталга. |  «Хүршэ гүрэнүүдэй холбоон» гэһэн текст уншахадаа, точконуудай орондо таараха аялгануудые табин бэшэхэ. Ямар дүрим хэрэглэhэнээ баталха. | Текстын гол удха элирүүлхэ, ямар hургаал абахаар бэ, юу мэдэхэ болобобта, харюу үгэхэ. | 5-9 кл ном соо үгтэһэн упр дүүргэхэ вариантаар шалгаха. | 9.0916.09 |  |
| 4 | ХХХ зохёолго | 1 час | «Намартаа Сэлэнгын эрьедэ»зохёолго бэшэхэ |  |  |  |  | 23.09 |  |
| 5-6 | Лексикэ, лексикологи, фразелоги | 2 час | Индивидуальна-упражненинүүдые дүүргэхэ (Упр. 31, 34). Бүлэгѳѳр хүдэлмэри- Упр 29. Бүлэгөөр хүдэлжэ, харилсааень олохо.  | Абтаhан үгэнүүдые дүримөөрнь илгажа бэшэхэ. Антониуудые, синонимуудые hанаха, эхир үгэнүүдые бүрилдүүлхэ.  | Антонимуудые, синонимуудые, эхир үгэнүүдые зүбѳѳр илгаруулха, харюугаа баталха. | Г. Чимитовай «Дуԧал» уранаар уншаха. Абтаһан үгэнүүдыень анхаралдаа абаха. Ойлгогдоогʏй ʏгэнʏʏдые толёор элирʏʏлхэ. | Упр. 40 асуудалнуудта харюу ʏгэхэ. | 30.097.10 |  |
| 7 | Хэлэлгын хубинууд тухай ойлгосо  | 1 час | Индивидуальна- Бүлэгѳѳр хүдэлмэри. Фронтальна. уншаад, таблицаар хүдэлмэри.  | Морфологиин шэнжэлдэг гол зүйл-үгэгэһэн ойлгосотой танилсуулга. | Бэеэ дааһан ба туһалагша хэлэлгын хубинуудай илгарал дабтаха, бэхижүүлхэ. | Хэлэлгын хубинуудые зүбѳѳр хэрэглэхэ. Хэлэлгын хубинуудые зүбѳѳр хэрэглэн, мэдүүлэлнүүдые зохёохо. | Таблицаар хүдэлмэри. Жэшээнүүдые зүбѳѳр һанажа, дэбтэртээ бэшэхэ. | 14.10 |  |
| 8 | Практическа хүдэлмэриҮгын бии бололго. Үгын бүридэл.  | 1 час | Индивидуальна-упражненинүүдые дүүргэхэ Yгын бүридэлөөр шүүлбэри.Бүлэгѳѳр хүдэлмэри- Б-Б. Намсарайн «Булаг». Упр 59, 24 н; | Текст соо тэмдэгэй ба тоогой нэрэнүүдые оложо шадаха, гол морфологическа шэнжэнүүдээрнь илгаруулха. Yгтэhэн үгэнүүдые мэдүүлэл болгохо, текст ямар мэдүүлэлнүүдһээ бүридэнэб илгаруулха.  | Точконуудай орондо таараха газартань аялган үзэгүүдые табин бэшэхэ. Тусхайта юумэнэй нэрэнүүдые ехэ ʏзэгѳѳр эхилжэ бэшэхэ. (Упр 68, 28 н).  | Упр 67 Ч-Р. Намжилон «Тоомгүй хүбүүн». уншаад, гол бодол тодоруулха элирүүлхэ, түсэб шүүлбэри хэхэ.  |  Үгын бүридэлөөр шүүлбэри хэхэ, бэе бэеэ шалгаха. Шалгалтын хүдэлмэри.  | 21.10 |  |
| 9 | Шалгалтын диктант | 1 час | Фронтальна-  шалгалтын хүдэлмэри. | Шалгалтын диктант бэшэхэ. | Зүбѳѳр бэшэхэеэ оролдохо. | Шалгалтын диктант грамматическа даабаринуудтай. | Урда үзэһэнѳѳ дабтаха. | 28.10 |  |
| **Буряад хэлэн, 10 у класс, 2 четверть. 8 час** |
| 1-2 | Юумэнэй нэрэ  | 2 час | Индивидуальна- уншаха, упражненинүүдые дүүргэхэ Бүлэгѳѳр хүдэлмэри Фронтальна- алиш тээшээ адляар уншагдаха үгэнүүдые һанаха.  | Юумэнэй нэрын морфологическа шэнжэнүүдтэнь ба синтаксическа үγргэдэнь анхаралаа хандуулха. | «Буряад хэлээр тестнүүд» 1 даабари 39 н., 2 даабари 39 н. дүγргэхэ. |  «Гэр бγлэ тухайгаа» дэлгэрэнгыгээр хѳѳрэхэ.Юумэнэй нэрэнүүдые хэрэглэжэ, мэдүүлэлнүүдые зохёохо. | Алиш тээшээ адляар уншагдаха үгэнүүдые һанаха.  | 11.11 |  |
| 3 | Практическа хγдэлмэри | 1 час | Индивидуальнахγдэлмэри- уншалга.Бүлэгѳѳр хүдэлмэри- Упр 71, 28 н. «Дэлхэйн хүн зон адли бэшэ…»  | «Хγн зон тγрэhэн нютагаа мартаха ёһогγй гэһэн ойлгосо γргэдхэхэ. | Ямар хэлэлгын хубида хабаатай байнаб гэжэ үгэнүүд дээрэ тэмдэглэхэ. | Уншаһан текстынгээ удхаар тобшолол хэхэ, һанамжаяа баталха. | Практическа хγдэлмэри. Бэхижγγлгэ | 18.11 |  |
| 4-5 | Тэмдэгэй нэрэ | 2 час | Индивидуальна- 95 н. Мойһон ямар бэ, зураглаха. Упражненинүүдые дүүргэлгэ: упр 228, 96 н «Гүлгэн» уншаха, гүлгэн ямархан бэ гэжэ шадаха гүт? Юундэ? Зохёол һонирхолтой болгон бэшэхэ. Бүлэгѳѳр хүдэлмэри: упр 231, 97 н, үлүү үгэнүүдые олохо, бэе бэеэ шалгаха. Фронтальна- 236, 98 н. Зүбѳѳр үгтэһэн үгэнүүдыень олохо, жэшээнүүдые һанаха. | Тэмдэгэй нэрын гол морфологическа шэнжэнүүдтэйнь ба синтаксическа үүргэтэйнь танилсуулха. | Тэмдэгэй нэрэнүүдтэ таарамжатай юумэнэй нэрэнүүдые һанан бэшэхэ. (Упр 232, 97 н.) | Yгтэһэн үгэнүүдтэ синонимуудые һанажа бэшэхэ, нэгэ бүлэг синонимуудтай мэдүүлэлнүүдые һанаха. (Упр 235, 97 н.) | Зохёохы шадабари шалгаха. | 25.112.12 |  |
| 6 | Х.х.х. Творческо хүдэлмэри. Багшын үзэмжѳѳр. | 1 час |  |  Творческо хүдэлмэри. Багшын үзэмжѳѳр бэшэхэ. | Yгтэһэн даабарияа һайнаар дүүргэхэ. |  |  | 9.12 |  |
| 7 | Шалгалтын диктант | 1 час | Фронтальна-  шалгалтын хүдэлмэри. | Шалгалтын диктант бэшэхэ. | Зүбѳѳр бэшэхэеэ оролдохо. | Шалгалтын диктант грамматическа даабаринуудтай. | Урда үзэһэнѳѳ дабтаха. | 16.12 |  |
| 8 | Алдуу дээрэ хүдэлмэри. | 1 час | Индивидуальна- Алдуу дээрэ хүдэлмэри. Бүлэгѳѳр хүдэлмэри- Нэмэлтэ даабаринуудые дүүргэхэ. | Алдуу дээрэ хүдэлмэри. | Алдуунуудаа зүбѳѳр заһахаяа оролдохо. | Алдуунуу-даа заһахадаа, жэшээнүүдые зүбѳѳр хэрэглэжэ, харюунуудаа баримталха | Алдуу дээрэ хүдэлмэри | 23.12 |  |
| **Буряад хэлэн, 10 у класс, 3 четверть. 10 час** |
| 1 | Тэмдэгэй нэрын шанарай зэргэнүүд. | 1 час | Индивидуальна- Ямар амитан тухай хэлэгдэнэб, таахаБүлэгѳѳр хүдэлмэри: Упр Фронтальна- шэлэн оршуулха. | Тэмдэгэй нэрэ 3 зэргэтэй байдаг гэһэн ойлгосотой танилсуулга. | Нэгэ текстыень шэлэн оршуулхадаа, зүбѳѳр мэдүүлэлнүүдээ зохёохо, зэргыень тэмдэглэхэ. | Yгтэһэн даабаридаа зохёохы шадабари хэрэглэхэ. | Оршуулга  | 13.01 |  |
| 2-3 | Х.х.х. Творческо хүдэлмэри. Багшын үзэмжѳѳр. | 2 час |  |  Творческо хүдэлмэри. Багшын үзэмжѳѳр бэшэхэ. | Yгтэһэн даабарияа һайнаар дүүргэхэ. | Дуратай зохёолойнгоо геройнуудай абари зандань тогтомол холбуулалнуудтай мэдүүлэлнүүдые зохёогоод бэшэхэ. | Творческо хүдэлмэри бэшэхэ. | 20.0127.01 |  |
| 4-5 | Тоогой нэрэ. | 2 час | Индивидуальнаупр тоогой нэрэнүүдые түүжэ бэшэхэ. Тоогой нэрээр схемэ зохёохо. «Буряад хэлээр тестнүүд» даабари 3, 55 н, даабари 4, 55 н. дүүргэлгэ. Фронтальна- Тоогой нэрэнүүдые харилсуулха, шалгаха. | Тоогой нэрын гол морфологическа шэнжэнүүдтэйнь ба синтаксическа үүргэтэйнь танилсуулха. | Тоогой нэрэнүүдтэ таарамжатай юумэнэй нэрэнүүдые һанан бэшэхэ.  |  Тоолоһон, дугаарлаһан тоогой нэрэнүүдые хэрэглэжэ, мэдүүлэлнүүдые зохёохо.  | Зохёохы шадабари шалгаха. | 3.0210.02 |  |
| 6 | Практическа хүдэлмэри(Дидактическа материалнуудаар хүдэлмэри) | 1 час | Индивидуальна- «Буряад хэлээр тестнүүд».  | « Буряад хэлээр тестнүүд». Даабаринуудые дүүргэхэ.  | Шалгалтын даабаринуудые дүүргэхэ. Ямар дүрим баримталагдааб? Харюугаа баримталха. | Ород хэлэнһээ оршуулха, холбуулалнуудые зүбѳѳр хэрэглэн, мэдүүлэлнүүдые зохёохо. | Тэмдэгэй, тоогой нэрэнүүдые падеждэ тааруулан бэшэхэ. | 17.02 |  |
| 7-8 | Түлѳѳнэй нэрэ. | 2 час | Индивидуальна- Уран уншалга. Басни ямар һургаал үгэнэб? «Гэрэл ба Һармагшан». н Түлѳѳнэй нэрэнүүдые түүжэ бэшэхэ.) «Эхэ Орон» Ц-Д. Дондоковагай шүлэг соохи түлѳѳнэй нэрэнүүдые ажаглаха.Фронтальна- упр 331, 141 н. (Түлѳѳнэй нэрэ хэрэглэхэ.) | Түлѳѳнэй нэрын гол морфологическа шэнжэнүүдтэйнь ба синтаксическа үүргэтэйнь танилсуулха. | Түлѳѳнэй нэрэнүүдые олохо. Ямар шэнжэнүүдээрнь олообта? Харюугаа баталха. Г. Чимитов «Манай һургуули». | Түлѳѳнэй нэрэнүүдые хэрэглэжэ, мэдүүлэлнүүдые зохёохо.  | Зохёохы шадабари шалгаха. | 3.0310.03 |  |
| 9 | Шалгалтын диктант | 1 час | Фронтальна-  шалгалтын хүдэлмэри. | Шалгалтын диктант бэшэхэ. | Зүбѳѳр бэшэхэеэ оролдохо. | Шалгалтын диктант грамматическа даабаринуудтай. | Урда үзэһэнѳѳ дабтаха. | 17.03 |  |
| 10 | Х.х.х. Найруулга | 1 час |  |  Найруулга багшын үзэмжѳѳр бэшэхэ. | Yгтэһэн даабарияа һайнаар дүүргэхэ. |  |  | 24.03 |  |
| **Буряад хэлэн, 10 у класс, 4 четверть. 7 час** |
| 1-2 | Yйлэ үгэ | 2 час | Yйлэ үгын удха шанар, түлэбүүд | Индивидуальна- упражненинүүдые дүүргэхэ  | Υйлэ үгын морфологическа шэнжэнүүдтэнь ба синтаксическа үγргэдэнь анхаралаа хандуулха. | «Буряад хэлээр тестнүүд» даабаринуудые дүγргэхэ. | Υгтэԧэн үйлэ үгэнүүдые хэрэглэжэ, мэдүүлэлнүүдые зохёохо. |  |  |
| 3 | Практическа хγдэлмэри. | 1 час |  Индивидуальна – тестовэ даабари дүүргэхэ. |  Практическа хүдэлмэри. Багшын үзэмжѳѳр бэшэхэ. | Yгтэһэн даабарияа һайнаар дүүргэхэ. | Дидактическа материалнуудые хэрэглэн, бэеэ даагаад дγγргэхэ. «Буряад хэлээр тестнγүд». | Практическа хγдэлмэри. Бэхижγγлгэ |  |  |
| 4-5 | Дайбар үгэ. | 2 час | Индивидуальна- Тэмдэгэй нэрэнүүдһээ дайбар үгэнүүдые бүрилдүүлхэ. Фронтальна- упр 369, 160 н.  | Дайбар үгын гол морфологическа шэнжэнүүдтэйнь ба синтаксическа үүргэтэйнь танилсуулха. | Дайбар үгэнүүдые олохо. Ямар шэнжэнүүдээрнь олообта? Харюугаа баталха.  | Дайбар үгэнүүдые хэрэглэжэ, мэдүүлэлнүүдые зохёохо.  | Зохёохы шадабари шалгаха. |  |  |
| 6 | Х.х.х. Творческо хүдэлмэри. Багшын үзэмжѳѳр. | 1 час |  |  Творческо хүдэлмэри. Багшын үзэмжѳѳр бэшэхэ. | Yгтэһэн даабарияа һайнаар дүүргэхэ. |  |  |  |  |
| 7 | Шалгалтын диктант | 1 час | Фронтальна-  шалгалтын хүдэлмэри. | Шалгалтын диктант бэшэхэ. | Зүбѳѳр бэшэхэеэ оролдохо. | Шалгалтын диктант грамматическа даабаринуудтай. | Урда үзэһэнѳѳ дабтаха. |  |  |

**Һурагшадай мэдэсэ шадабариин гол эрилтэнүүд**

Һурагшад иимэнүүд шадабари ба дадалтай болохо ёһотой:

үгэ соохи үзэгүүд ба абяануудые зүбөөр илгаруулха, шүүлбэрилхэ, үгэнүүдые бүридэлөөрнь, мэдүүлэлнүүдые байгуулгаарнь шүүмжэлхэ, юрын болон орёо мэдүүлэлнүүдые зохёохо; буряад болон абтаһан үгэнүүдэй бэшэгэй дүрим мэдэхэ, тэрэниие баримталан, үгэнүүдые болон мэдүүлэлнүүдые зүб үгүүлхэ, бэшэхэ; юрэ хөөрэһэн, бодомжолһон, зураглаһан найруулгануудые бэшэхэ түсэб табижа шадаха.

Фонетикэ, графика, орфоэпи, орфографи шудалан үзэлгэ хадаа буряад хэлэнэй абяанай системын онсо зүйлнүүдые харуулха, абяан үзэг хоёрые худхахагүй, литературна үгүүлбэриин хэм баримталха, зүб бэшэлгын дүримүүдые хэрэглэжэ шадаха болохо ёһотой. Үгэнүүдые, мэдүүлэлнүүдые, үгүүлэлнүүдые зүбөөр галиглажа һурабал, фонетическэ шүүлбэри зүбөөр хэгдэхэ.

Тус программа соо лексикологи ба фразеологи гэһэн сэдэбүүдтэ онсо һуури үгтэнэ. Буряад хэлэнэй үгын баялиг, тэрэниие баяжуулха гол арганууд, хэлэнэй уран аргануудые: эпитет, метафора, синекдохэ, гиперболэ – эдэ бүгэдые һурагшад эдэбхитэйгээр хэрэглэжэ һураха ёһотой. Лексикологёор мэдэсэнүүд морфологи, синтаксисшье шудалха үедөө нэмэгдэхэ, бэхижүүлэгдэхэ. Буряад литературын хэшээлнүүдтэ зохёолой хэлэнэй шүүмжэлгэ хэхэдэ, лексикээр хүдэлмэри ябуулагдаха болоно. Түрэл хэлэнэйнгээ арга боломжые, тодо, хурса, ураниие улам бүри дүүрэнээр хэрэглэжэ һургаха шухала. Һурагшадые лексическэ шүүлбэридэ һургаха хэрэгтэй.

Морфологи шудалан үзэхэдөө, һурагшад үгын бүридэл ба үгын бии болодог аргануудтайнь танилсана. Үгын удхата хубинууд – үндэһэн ба залгабаринуудай үүргэ тухай, үгэнүүдые холбодог арга зэбсэгынь болохо залгалта тухай ойлгосо һурагшадта үгэхэ, үгые ганса бүридэлөөрнь шүүлбэрилжэ һураха бэшэ, мүн баһа ямар үгэһөө яагаад бии болоһыень ойлгуулха шухала юм. Үгын бүридэлөөр ба үгын бии бололгоор шүүлбэридэ наринаар хандаха, зүб бэшэлгэтэйнь холбоотойгоор хараха. Хэлэлгын хубинуудай морфологическа шэнжэнүүдые ойлгон, тэдэнэй хоорондохи адли ба ондоо зүйлнүүдые мэдэжэ абаха зорилго табигдана.

Синтаксис шудалан үзэхэдөө, һурагшад үгэнүүдэй холбоо, мэдүүлэл, мэдүүлэл доторхи үгэнүүдэй холбоо, мэдүүлэлэй шухала ба юрын гэшүүд, мэдүүлэлэй тусгаарлагдаһан гэшүүд, причастна ба деепричастна дахуулалтай мэдүүлэлнүүд, юрын ба орёо мэдүүлэлнүүдэй гол янзанууд тухай мэдэсэ, хэрэглэхэ шадабари бата бэхеэр ойлгожо абаха ёһотой. Мэдүүлэлнүүдые уншахадаа, хоолойн аялга ашагладаг байха хэрэгтэй. Һурагшадые сэглэлтын тэмдэгүүдые зүбөөр табиха дүй дүршэлтэй болгохоһоо гадна, мүн баһа уран уншалгыень хүгжөөхэ байна. Морфологи синтаксис хоёрой хоорондохи холбоое хараада абаха шухала юм. Зүб бэшэлгын дүримүүд, сэглэлтын тэмдэгүүдээр дүримүүд, шалгахань бэрхэтэй орфограммануудта анхарал хандуулагдаха ёһотой.

Грамматикын тодорхойлолгонуудые ба дүримүүдые сээжэлдэхэ гэһэн зорилготой бэшэшье һаань, тэдэниие сохом тодоор, удхыень ойлгожо, найруулан хэлэхэ эрилтэ һурагшадта табиха.

Лингвистическэ шүүлбэринүүдые саг үргэлжэ үнгэргэжэ байхада, һурагшадай мэдэсэ, шадабари, дадал гуримшаха ёһотой.

**Һуралсалай мониторинг хэхэ эрилтэнүүд**

Буряад хэлээр һуралсалай мониторинг четвертьнүүдэй һүүлээр гү, али түрүүшын ба хоёрдохи һуралсалай хахад жэлнүүдэй дүнгүүдээр гэршэлэгдэдэг.

Мониторинг һурагшадай һуралгын дүнгүүдые сасуулан, зэргэсүүлэн, шүүлбэрилэн хэгдэхэ ёһотой. Удаадахи хүдэлмэринүүдэй дүнгүүдээр һуралсалай мониторинг элирүүлэгдэхэ: шалгалтын упражненинүүд, бэшэмэл харюунууд, тестнүүд, диктантнууд, шалгалтын холимог хүдэлмэри, аман шалгалта, хөөрэлдөөн, һурагшадтай уридшалан хүдэлэлгэ, хүсэд шиидхэгдээгүй асуудалнуудые шэнжэлүүлэн тайлбарилга, реферадуудые бэшэлгэ, олониитын ажалда хабаадалга, элидхэл хэлгэ ба бусад.

Аман шалгалтаар элирүүлэгдэхэ үрэ дүнгүүд: һурагшадай хэлэн тодо сэбэр, уян нугархай, һанал бодолоо эли тодоор холбожо, мэдүүлэл, үгүүлэл болгон хэрэглэжэ шадаха ёһотой. Һуралсалай мониторинг элирүүлгэдэ холбоо хэлэлгэ хүгжөөлгын хүдэлмэриин дүнгүүд оролсодог.

**Хэшээлһээ гадуур хүдэлмэри**

Буряад хэлэнэй багша хэшээлнүүдээ классһаа гадуур хэгдэдэг хүдэлмэреэр баяжуулдаг. Буряад хэлээр хэшээлһээ гадуурхи хүдэлмэри элдэб янзын байха ушартай: кружогууд, бүлгэмүүд (жэшээлхэдэ, түрэлхи хэлэндээ дуратайшуулай бүлгэм, аман зохёолой кружок г. м.), конкурснууд ба олимпиаданууд (уранаар уншагшадай, хөөрэгшэдэй, зохёолшодой, уран зохёол шүүмжэлэгшэдэй мүрысөөнүүд, грамматическа олимпиада г. м.), тусхай сэдэбтэ зорюулһан Баярай үдэрнүүд, буряад хэлэнэй танхим байгуулга; буряад хэлэндэ, хэлэ шэнжэлдэг эрдэмтэдтэ, дурасхаалта һайндэрнүүдтэ зорюулагдаһан тусхай ханын сонин гү, али бюллетень гаргалга, сониндо үгүүлэл бэшэлгэ ба бусад.

**ҺУРАГШАДАЙ МЭДЭСЭ, ШАДАБАРИ, ДАДАЛ СЭГНЭХЭ ХЭМ**

**Һурагшадай аман харюу сэгнэлгэ**

Грамматикаар һурагшадай мэдэсэ, шадабари, дадал элирүүлхэ аргын нэгэн хадаа аман асуудал болоно.

Тусхай темээр һурагшын аман харюу холбоо удхатай мэдээсэл боложо, грамматика хэр зэргэ тодорхойгоор мэдэдэг, ойлгодог байһыень элирүүлнэ.

Һурагшын аман харюу удаа дараалан һубариһан байха ёһотой.

Жэшээлхэдэ, түлөөнэй нэрын удха шанар, илгаа тухай асуудалда һурагша иимэрхүү харюу үгэхэ болоно:

– түлөөнэй нэрын тодорхойлолго;

– түлөөнэй нэрэ юумэнэй, тэмдэгэй, тоогой нэрэнүүдэй али нэгэнэй түлөө хэрэглэгдэдэг гэжэ жэшээ дээрэ харуулха;

– түлөөнэй нэрын илгаае (нюурай, зааһан, асууһан г. м.) нэрлэхэ, жэшээ дээрэ харуулха.

Һурагшын хөөрэжэ дүүргэхэдэ, материал хэр зэргэ мэдэрэлтэйгээр, гүнзэгыгөөр ойлгон абаһыень багша асуудалаар элирүүлнэ. Эндэ һурагшад үгын удха зүбөөр ойлгоһоноо, үгтэһэн үгэдэ түрэл үгэ тааруулан олохо, үндэһыень ойлгохо, үгэ ба конструкци һэлгэхэ шадабаритай байһанаа харуулна.

Һурагшадай мэдэсэ, шадабари, дүршэл шалгалгада грамматическа шүүлбэри ехэ туһатай. Шүүлбэри һурагшадай хэлэлгэ хүгжөөлгэдэ ехэ үүргэтэй, тэдэнэй грамматикын дүримүүдые ойлгоходо туһа боложо үгэдэг.

Һурагшадай аман харюу сэгнэхэдээ, иимэ юумэндэ анхаралаа хандуулха:

– харюунь зүб, дүүрэн гү;

– үзэһэн материалаа хэр зэргэ ойлгооб;

– үгэ хэлэеэ хэр зэргэ зүб найруулжа харюусааб;

– мэдүүлэл һайнаар зохёожо, мэдүүлэл соо хоолойн аялга зүбөөр табижа, үгэ зүбөөр хэрэглэжэ, грамматическа шүүлбэри хэжэ шадана гү;

–       һурагшын зохёоһон мэдүүлэлэй найруулал зүб гү.

Аман харюу сэгнэхэдээ, иимэ эрилтэ баримталха:

«5» сэгнэлтэ хэрбээ һурагшын шудалан үзэһэн материалаа хүсэд дүүрэнээр мэдэхэ, тодорхой һайнаар найруулжа, хэлэн тухай ойлгосодо зүб тодорхойлго үгэжэ, һанамжаяа үндэһэ баримтатай болгожо, өөрынгөө зохёоһон жэшээ харуулжа, материалай удаа дараае алдангүй, литературна хэлээр, эли тодоор дамжуулжа шадаха байхадань;

«4» сэгнэлтэ хэрбээ һурагшын харюу «5» гэһэн сэгнэлтэдэ табигдадаг эрилтэ хангамаар аад, зүгөөр 1–2 алдуутай, багшын ажаглаһанай хойно, тэрэнээ өөрөө заһажа, найруулан хэлэхэдээ, удаа дараагай ба хэлэнэй 1—2 алдуу гаргаһан байхадань;

«3» сэгнэлтэ хэрбээ һурагша тус темын гол зүйл мэдэхэ ба ойлгохо байһанаа харуулжа, материалаа дутуу найруулһан, ойлгосо тодорхойлгодо гү, али дүрим дутуу мэдэхэ, һанамжаяа үндэһэ баримтатай болгожо, өөрөө жэшээ үгэжэ шадаагүй, материал найруулхадаа удаа дарааень эбдэһэн, хэлэнэй талаар алдуу гаргаһан байхадань;

«2» сэгнэлтэ хэрбээ һурагша үзэһэн материалаа ехэнхииень мэдэхэгүй, тодорхойлго ба дүрим хэлэхэдээ удхыень хазагайруулһан, материал ойлгожо ядангяар, гуримгүйгөөр найруулһан байхадань табиха.

Хангалтатай сэгнэлтэ («5», «4», «3») нэгэ доро үгтэһэн харюугай түлөө (һурагшын бэлэдхэл шалгалгада тусхай саг үгтэһэн байхадань) табигдахаһаа гадна, мүн таһалдаһан, бүхэли хэшээлэй турша соо һурагшын үгэһэн хэдэн багашаг харюугай түлөө хамтаруулан табигдаха.

 **Диктант сэгнэлгэ**

Диктант бэшэлгэ хадаа һурагшадые бэшэгэй дүримдэ, сэглэлтын тэмдэгүүдтэ, найруулалда, бэшэмэл хэлэлгэдэ һургаха арга зэбсэгэй нэгэн болоно. Диктант һурагшадай анхарал дээшэлүүлдэг, һанал бодолыень зүбөөр эмхидхэдэг, өөһэдыгөө шалгаха дүршэлтэй болгодог. Диктант бэшүүлхын тула холбоотой текст хэрэглэбэл зохистой. Энэ текст мүнөө үеын уран зохёолой хэлэнэй эрилтэ баримталһан байха ёһотой.

Диктантын аша туһань хоёр зүйлһөө дулдыдаха: а) текстын шанарһаа; б) текст зүбөөр бэшүүлхэ багшын шадабариһаа.

Диктантын текст иимэ байха ёһотой:

1. Диктантын текст уран зохёолой хэлэн дээрэ бэшэгдэһэн байха зэргэтэй.

2. Текст соохи мэдүүлэл дүүрэн удхатай байха. Шадаал һаа, холбоотой текст бэшүүлхэ хэрэгтэй. Текстын ба тэрэнэй үгын удха һурагшадта бэлээр ойлгогдохо ёһотой.

3. Диктант һурагшадай үзэһэн, мэдэхэ дүримдэ бэшүүлхэ. Нэгэ текст соо олон хүшэр дүрим орохо ёһогүй.

Багша диктантын текст һайнаар, тодоор, уран гоёор уншаха уялгатай.

4. Диктантын текст класс класста таараһан, һурагшадай бэшэжэ шадахаар байха ёһотой.

Диктант бэшүүлхэ текстын юрэнхы хэмжээн:

5 класста – 70–80 үгэ;

6 класста – 80–90 үгэ;

7 класста – 90–100 үгэ;

8 класста – 100–110 үгэ;

9 класста – 110–130 үгэ;

10 класста – 130–150 үгэ;

11 класста – 150–180 үгэ.

Ажаглалта: хэрбээ диктантда грамматическа даабари үгтэһэн байгаа һаань, хэмжээнь 10–15, дээдэ классуудта 20–30 үгөөр үсөөн болохо.

Словарна диктант хүндэ бэшэлгэтэй үгэ һурагшадай хэр зэргэ зүбөөр бэшэжэ шадаха болоһыень шалгадаг. Словарна диктантын үгэнүүдэй тоо:

5 класста – 10–15 үгэ;

6 класста – 15–20 үгэ;

7 класста – 20–25 үгэ;

8 класста – 25–30 үгэ;

9 класста – 30–40 үгэ.

Словарна диктант сэгнэхэдээ, иимэ сэгнэлтэ табиха:

«5» сэгнэлтэ алдуугүй диктантын түлөө;

«4» сэгнэлтэ 2–3 алдуутай диктантын түлөө;

«3» сэгнэлтэ 3–5 алдуутай диктантын түлөө;

«2» сэгнэлтэ 6-һаа дээшэ алдуутай диктантын түлөө.

**Зохёолго сэгнэлгэ:**

«5» сэгнэлтэ темэдэ сэхэ, дүүрэн харюу үгэһэн, литературна материал һурагшын гүнзэгыгөөр ойлгожо, мэдэжэ хэрэглэһые харуулһан, бэшэгдэһэн ушарта сэгнэлтэ үгэжэ шадаһан, һанал бодолойнгоо бэеэ даангиие харуулһан, үгэ шэлэн абалга ба мэдүүлэл байгуулгада алдуугүй, тодо хурсаар ба уран һайханаар найруулагдаһан, бэшэгэй дүримдэ алдуугүй бэшэгдэһэн зохёолгын түлөө;

«4» сэгнэлтэ литературна материал һурагшын һайн мэдэһэн, һанал бодолоо удаа дараа үндэһэ баримтатайгаар найруулжа, шухала хэрэгтэй тобшолол ба хамтадхал хэжэ шададагые харуулһан, зүб литературна хэлээр бэшэгдэһэн аад, 2–3 найруулалай алдуутай, 3-һаа дээшэ бэшэ бэшэгэй дүримэй, сэглэлтын тэмдэгээр 3-һаа дээшэ бэшэ алдуутай байһан зохёолгодо;

«3» сэгнэлтэ темэдээ гол түлэб тааруу аад, һурагшын схематична харюу үгэһэн, үгышье һаа фактическа материал найруулхадаа, зарим тодо бэшэ зүйл гаргаһан гү, али зохёолгодоо удаа дарааень эбдэһэн, 3–4 найруулалай алдуу хэһэн, 6-һаа дээшэ бэшэ бэшэгэй дүримэй, сэглэлтын тэмдэгээр 6-һаа дээшэ бэшэ алдуу гаргаһан зохёолгодо;

«2» сэгнэлтэ темэеэ һурагшын ойлгоогүй гү, али литературна материал мэдэхэгүй байһанаа харуулһан, 5–6-һаа дээшэ найруулалай алдуутай байһан, «3» сэгнэлтэдэ тогтоогдоһон эрилтэһээ дээшэ бэшэгэй дүримэй, сэглэлтын тэмдэгээр 7–8-һаа дээшэ алдуутай байһан зохёолгодо табиха.

 **Найруулга сэгнэлгэ**

Найруулга бэшүүлхэ текст һургалгын, болбосоролой, хүмүүжүүлгын зорилго хангаһан, удхынгаа ба үгэ хэлэнэйнгээ талаар һурагшадай бэшэжэ шадахаар байха ёһотой.

5-дахи класста найруулга бэшүүлхэдээ, багашаг хөөрөө гү, али уран зохёол сооһоо богонихон зураглал үгэдэг. Найруулгын текстын удха ойлгосотой бэшэгдэһэн, авторай тайлбарилгатай, зохёолой геройн һанал бодол, тэрэнэй сэдьхэл элеэр харуулагдаһан байха ёһотой.

5–6-дахи классуудта бэшүүлхэ текстнүүд адлирхуу байхадаа болохо. Мүн багахан характеристикэ, дэлгэрэнгыгээр зураглаһан уран зохёолой хэһэг үгэхэдэ болохо. Хэһэг гол түлэб юрэ хөөрэһэн байха зэргэтэй.

7-дохи класста диалог ба шүүмжэлэн бодомжолгын зүйлөөр орёошог болгогдоһон характеристикэ, зураглагдаһан хэһэг зохёолһоо үгтэхэ.

Найруулга бэшэхэ текстын хэмжээ:

5 класста – 90–100 үгэ;

6 класста – 100–130 үгэ;

7 класста – 140–170 үгэ;

8 класста – 180–200 үгэ;

9 класста – 210–230 үгэ.

**Һуралсалай методическа хангалга**

1. ЦыремпиловаО.Ш, ЖанчиповаЦ.С. «Буряадхэлэн», Улаан- Yдэ., «Бэлиг», 2013 он.
2. С. Будаин, Ж. Жамбуева, Я. Ивахинова, Ц. Лубсанова «Буряад хэлээр тестнүүд», Улаан- Yдэ., «Бэлиг», 2007 он.
3. Б-Д. Батоев, С. Будаев, Б. Будаин «Буряадхэлэн» 5-9 кл.,Улаан- Yдэ., «Бэлиг», 2006 он.
4. Х. Дамдинова, Цыремпилун «Буряад хэлээр дидактическа материалнууд», Улаан- Yдэ., 1983 он.
5. «Буряад хэлэн» сахим hураха ном. 2012 он.
6. Д. Доржиев, Р-Х. Санжимитыпова «Буряад хэлээр хэрэглэхэ дидактическа материалнууд». Улаан- Yдэ., 1992 он.
7. Д. Амоголонов «Буряад хэлэнэй орфографическа словарь», Буряадай номой хэблэл,

 Улаан- Yдэ., 1976 он.

1. «Буряад хэлэнэй тобшо тайлбари толи» Буряадай номой хэблэл,

 Улаан- Yдэ., 1992 он.

1. Л. Шагдаров, Н. Очиров «Ород-буряад толи» Россиин эрдэмэй академи…
2. «Буряад hургуулиин программанууд», «Буряад хэлэн 5-11 классууд» Улаан- Yдэ., «Бэлиг», 2008 он.

**Шэнэ онол арга:**

1. Компьютер
2. Проектор
3. Интерактивна самбар
4. «Буряад хэлээр сахим һураха ном»
5. Буряад уран зохёолой соносохо номой һан (аудиобиблиотека)

**Шалгаха хэрэгсэл :**

* Шалгалтын асуудалнууд ба даабаринууд;
* М-тест
* Электрон номой тестнүүд

**Интернет онол арга:**

* <http://www.edu.ru> – Федеральный портал «Российское образование».
* [http://www.edu03.ru/-Министерство](http://www.edu03.ru/-%D0%9C%D0%B8%D0%BD%D0%B8%D1%81%D1%82%D0%B5%D1%80%D1%81%D1%82%D0%B2%D0%BE) образования и науки РБ
* <http://www.buryadxelen.org>
* <http://www.nomoihan.org>
* [http://www.ict/edu. ru/](http://www.ict/edu.%20ru/) - Портал «Информационно-коммуникационные технологии в образовании».
* <http://www.Kpmo.iv-edu.ru/> – Сайт регионального комплексного проекта модернизации образования.
* <http://fcior.edu.ru/> - Федеральный центр информационно-образовательных ресурсов.
* <http://www.rikuo.ru/> – Сайт республиканского института кадров управления и образования.